Diari Oficial de la Generalitat Valenciana


Sumari del DOGV 7043, del 11-06-2013 (2013/5773)

Informació del pla de participació pública del pla general d'ordenació urbana.
------------------------------------------------------------------------------

### Dades del document

Número de DOGV
:   7043

Data del DOGV
:   11-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5773


Data del document
:   23-05-2013

Organisme emissor
:   Ajuntament de Parcent

Tipus de document
:   Anunci

Anàlisi jurídica

 Descriptors 

:   * Parcent
    * pla d'urbanisme
    * administració local

Informació del pla de participació pública del pla general d'ordenació urbana. [2013/5773]  
Máximo Revilla Martínez, alcalde president de l'Ajuntament de Parcent, fa saber que:   
Que per acord plenari adoptat en sessió plenària de data 27 de maig de 2013, s'ha convingut:   
Considerada l'obsolescència de les normes subsidiàries de planejament municipal que data de 1991.   
Resultant necessària l'adequació dels instruments urbanístics a la realitat ambiental vigent així com els de caràcter supramunicipal.   
Admesa la necessitat i exigència que qualsevol instrument ambiental o urbanístic siga sotmés, a títol preliminar, a un procés de participació ciutadana.  
Estimant adequat donar curs a la governança del territori, institució basada en el Llibre Blanc de la Governança de la Unió Europea implantada en països com França, i constituint la dita governança un model en la presa de decisions territorials basat en els principis de responsabilitat, coherència, eficàcia, participació social i accessibilitat a la informació territorial, considera esta corporació necessària la seua posada en pràctica a nivell municipal.   
Vista la necessitat d'incorporar la creixent sensibilitat social pel paisatge elevant-la a rang de planejament general per primera vegada.  
Considerant que els articles 9.2 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, de forma implícita, i 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa, establixen la necessitat que els plans generals incorporen processos de participació de la ciutadania en la presa de decisions ambientals, de planejament i de paisatge, respectivament.  
  
Vist que la participació pública en relació amb la tramitació del pla general i els processos de presa de decisions que comporta és necessària, en virtut del que s'ha expressat en el paràgraf anterior, i les referències sobre la participació pública en matèria de medi ambient i planificació territorial i urbanística incloses en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com en la Llei 8/2007, de 28 de maig, de Sòl, i en la Llei 11/2008, de 3 de juliol, de la Generalitat, de Participació Ciutadana de la Comunitat Valenciana.  
  
Vist el marc normatiu vigent, establit per l'article 6 de la Llei 16/2005, de 30 de desembre, Urbanística Valenciana, per l'article 554 del Decret 67/2006, de 12 de maig, del Consell, que aprova el Reglament d'Ordenació i Gestió Territorial i Urbanística, per l'article 10 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, per l'article.2.g, 10 i 89 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, i per l'article 11 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana.  
Per tot el que antecedeix per unanimitat dels membres assistents que constituïxen la majoria absoluta del total de membres de la corporació es va acordar:   
Primer. Aprovar el pla de participació pública del pla general d'ordenació urbana de l'Ajuntament de Parcent i obrir la fase d'informació i participació ciutadana per un termini de 45 dies hàbils, que es computaran a partir de la data de la publicació en el Diari Oficial de la Comunitat Valenciana del present acord, amb l'objecte que els ciutadans expressen les opinions, els suggeriments i les manifestacions que estimen pertinents a través dels mitjans que s'assenyalen en este acord.  
  
Segon. Atorgar la màxima publicitat al present acord per mitjà de la inserció d'edictes en el DOCV, tauler d'edictes de la corporació i en qualssevol altres mitjans a fi que es permeta conèixer l'opinió i el criteri de totes les persones físiques i jurídiques que desitgen posar-lo en coneixement municipal.   
Tercer. Comunicar a les associacions de Parcent la incoació de participació ciutadana als efectes oportuns, així com establir un període de 15 dies de duració, durant el qual les persones físiques o jurídiques puguen acreditar el compliment dels requisits que els corresponga establits en l'article 10.2 de la Llei 9/2006, o els requisits dels articles 2.2 i 23 de la Llei 23/2006, com a públic interessat.  
  
Quart. Autoritzar i habilitar esta Alcaldia Presidència per a organitzar les actuacions següents:   
1. Jornada informativa sobre el document de referència i taller de futur.  
2. Enquesta de preferències socials.   
De la mateixa manera es faculta l'Alcaldia per a portar a terme tots els tallers, taules, jornades, trobades o qualssevol actes que s'estimen pertinents amb l'objecte de garantir la major difusió d'este procés, així com garantir la participació ciutadana en la documentació que l'Ajuntament de Parcent pose a disposició dels ciutadans.  
La convocatòria de la jornada informativa i de tots els altres actes i tallers que es puguen realitzar durant el període d'informació pública serà anunciada prèviament en la pàgina web de l'Ajuntament i a través de bans municipals.   
Quint. Establir com a vies per a realitzar la participació:   
5.1. Per a obtindre informació:   
- Pàgina web de l'Ajuntament: .  
- Oficina del Registre Municipal de l'Ajuntament de dilluns a divendres en horari de matí de 09.00 a 14.00 hores i dilluns i dijous de 17.00 a 20.00 hores en horari de vesprada.  
5.2. Per a manifestar l'opinió:   
Amb ocasió de la jornada informativa, es repartirà informació i s'explicarà, entregarà i realitzarà l'enquesta. La dita enquesta podrà ser obtinguda i entregada en l'Ajuntament de Parcent a partir del dia de la celebració de la jornada informativa, tenint com a data límit d'entrega a l'Ajuntament de Parcent la de la finalització del termini d'exposició al pública.   
Sext. Contra el present acte, que és de mer tràmit, que és executiu i no decidix sobre el fons de l'assumpte, no es podrà interposar cap recurs administratiu o contenciós administratiu, sense perjuí del dret a al·legar i participar en tot el que es crega oportú, perquè siga tingut en compte per l'òrgan competent quan s'adopte resolució que pose fi a la via administrativa.   
  
Parcent, 23 de maig de 2013.- L'alcalde president: Máximo Revilla Martínez.